Document ID: /roh_data/filtered/fineweb-2-filterrobots_roh.jsonl.gz/35305

Giu dil dretg cuors anavos sin vias puleinas!
La via romada da Shane Brady tras il mund dalla musica irlandesa, tudestga e svizra semeglia ina via puleina. Il cantadur e ghitarist ei disaus da far musica en stivettas sco era sin via, en clubs moderns e sin la tribuna gronda. Sco cumponist scriva el canzuns per biars collegas da sia mistronza – per exempel per il victur digl Eurovision Song Contest Johnny Logan – ni per films e serias dad ARD e ZDF.
Tochen igl onn 2010 meina Shane Brady in agen studio da tun a Dublin e producescha musica per bands irlandesas.
Duront ils biars onns ch’el ei da viadi sco musicist – il davos e tochen oz ella gruppa dad a capella humoristica svizra “A-live” – scriva el atgnas canzuns. Biaras atgnas canzuns.
Mo il mund dalla musica ei semidaus fundamentalmein ils davos onns. Va il cantautur irlandes tuttenina vias puleinas? Tuttavia buc! Las historias dil cumpogn musical universal Shane Brady vulan vegnir raquintadas exact en quella fuorma.